Suja, Miroslav, poslanec NR SR (2023-02-17):
Filip Kuffa, ľudia, ktorí sú vzdelaní a ktorí majú aspoň základné vzdelanie o poľovníctve, lesníctve vedia, že zver patrí štátu. Smutné je, že štátny tajomník pre pôdohospodárstvo a životné prostredie bývalý toto nevie, a potom predkladá takýto zákon s odborníkom, ako je Pročko. Ja, vážený kolega, ja by som sa vôbec nečudoval a by som to kvitoval, keby ste predkladali zákon, keď sa odvolávate na Pročka, kotúľ vzad s preľahnutím na kotúľ vpred pre postihnutých, tak by som to bral. Áno, v tom je odborník. Ale že predkladáte takýto zákon, to je podľa mňa ako nepochopiteľné. Nedokážem, nedokážem toto pochopiť. Vidno, vidno fakt, že máte v tomto medzery. Čo ste urobili v tomto prípade, vážení kolegovia predkladatelia, vzhľadom na to, že absolútne neviete, o akú problematiku sa jedná, ste takí, akí, hobby a čo počujete niekde možno v krčme, alebo ľudia, čo vás zastavia na ulici, a myslíte, že to je pravda. Skopírovali ste zákon, ktorý pripravovalo ministerstvo pôdohospodárstva, a doplnili ste tam nejaké bludy a teraz nám ich tu predkladáte. Viete, týmto vaším návrhom práve to ľudové poľovníctvo, ktoré vy spomínate, o ktoré ste vy ani nešiel okolo neho, likvidujte, likvidujete, lebo som zvedavý, ľudový poľovník bude chcieť znášať škody, čo chudák ledva žije? Týmto spôsobom ho likvidujete. Ale dobre, ja sa vás pýtam, milí predkladatelia, lebo týmto vaším návrhom ste absolútne obišli medzirezortné pripomienkové konanie. Koľko stoviek, to je v stovkách, vy viete, čo sú to pripomienky vznesené odborníkmi, koľko stoviek pripomienok ste vyriešili alebo to, ako to riešite, koľko stoviek zásadných pripomienok sa nevyriešilo. Zásadných! Pán bývalý štátny tajomník, viete, čo sú zásadné pripomienky? A týmto vaším zákonom vy to absolútne obchádzate. Viete, to je pre vás typické, ignorovať pripomienky, odborné analýzy odborníkov aj ľudí, ktorí sa tomuto venujú a ktorých sa vaše nezmysly dotknú. Ja vnímam, že zákon o poľovníctve potrebuje svoju novelizáciu, to všetci vnímame. Ale podľa môjho názoru táto rozpadnutá vláda už nemá v žiadnom prípade prijímať také zákony a mala by riešiť len veci nevyhnutné. Ja vám uvediem jeden príklad. Usvedčený eštebák, vieme, o koho sa jedná, Budaj, by mal okamžite zastaviť prebiehajúcu zonáciu národných parkov, pri ktorej dochádza k vážnym pochybeniam a kupovaniu starostov, no a, samozrejme, absolútnej neodbornosti. Alebo taká Ľubochňa, je celý kataster zrazu podľa novej navrhovanej zonácie vyhlásený v IV. a V. stupni ochrany. Tak som zvedavý, ako tam chcete robiť ochranu pred raticovou zverou, lebo vaše zákony sa bijú. To je tak neodborne pripravené, že sa bijú dva zákony dvoch rezortov. To budem veľmi rád, keď mi toto vysvetlíte. Sú nekoncepčné. Tu v zákone o poľovníctve hovoríte, že je potrebné riešiť škody zverou a výrazne znižovať stavy. Ale čo urobí napríklad vaša zonácia? Druhý zákon, ktorý sem ide. Tým, že výrazne zníži pomery v III., IV. a V. stupňom ochrany, zväčšia sa výmery v III., IV. a V. stupňom ochrany. Tam už škody nehrozia? Viete, o koľko sa znížia poľovné plochy? Máte vôbec počet v percentách? O 80 %. Ako chcete znížiť škody zverou, keď znižujete o 80 % tuná plochy poľovné?! Tam už škody nehrozia? Viete, týmto súkromným vlastníkom lesov, kde zver obžiera všetky cenné dreviny, to je v poriadku? Čo tam majú robiť? Ja neviem, v tých stupňoch ochrany sa niekde to nedá ani oplotiť. Tam iná ochrana ako odstrel neexistuje. A tu vidíme, ako dva rôzne návrhy sem prichádzajú do parlamentu a bijú sa, akí ste nezodpovední, nekoncepční a amatéri, ktorí si nevidia ďalej ako na špičku nosa. Ja niekedy nemám slov, s čím dokážete prísť. Ako Kučera, ja som sa ho pýtal aj minule, aké má vzdelanie, že keď predkladá takéto zákony, no dneska tu nie je, no povedal, že nemá, ale že má asistenta. Dobre, má asistenta. O Pročkovi, ktorý sa tu smeje ako blázon, to už ani nehovorím, že tu vyrušuje a... jeho upozorňovať je aj zbytočné. Že keby ste, ako som povedal, keby ste tu s Pročkom, vy sa idete odvolať na človeka, ktorý povedal, že si včelári zotročili včely. Keby ste pripravoval, ako som povedal, ja neviem, zákon, ako správne vykonať kotúľ vzad s prevrátením na kotúľ vpred pre postihnutých, podotýkam na slovo pre postihnutých, tak by som to pochopil, lebo aha, na to je odborník z praxe, lebo inak si to neviem vysvetliť. Vážení kolegovia, kolegyne, skúste mi povedať, faktickými ste prihlásení, skúste mi povedať, koľko stoviek pripomienok, ja vám teraz poviem, v stovkách, aby ste to mali ľahšie, bolo k tomuto zákonu už prichystaných, čo ste vy skopčili, koľko stoviek bolo zásadných, ja vám ich potom poviem vo faktickej, a koľko je z toho nevyriešených z tých zásadných. Tu ste absolútne vynechali medzirezortné pripomienkové konanie, ignorovali odborníkov a ľudí, ktorých sa to priamo dotkne. Ja si neviem predstaviť. Sú v tom zákone aj dobré veci, klamal by som, keby som povedal, že nie. Ale ako celok to v žiadnom prípade nemôžme podporiť.